ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆధునీకరించిన ఎలక్ర్టానిక్ తయారీ క్లస్టర్  స్కీమ్ కు కేబినెట్ ఆమోదం
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్ ఆధునికీకరించిన ఎలక్ర్టానిక్స్ తయారీ క్లస్టర్ల  స్కీమ్ కు ఆర్థిక సహాయానికి ఆమోదముద్ర వేసింది. ఇఎంసిల్లో ప్రపంచ శ్రేణి ఉమ్మడి సదుపాయాలు,వసతుల అభివృద్ధికి ఈ స్కీమ్ ద్వారా ఆర్థిక సహాయం అందచేస్తారు. ఇఎంసిలు దేశంలో ఇఎస్ డిఎం సెక్టార్ వృద్ధికి దోహదపడడంతో పాటు ఎంటర్ ప్రెన్యూర్ షిప్ కు అనుకూలమైన వాతావరణం ఏర్పాటు కావడానికి, ఇన్నోవేషన్ అభివృద్ధికి, ఆ రంగంలో పెట్టుబడులు ఆకర్షించడం ద్వారా ఆర్థికాభివృద్ధిని ఉత్తేజితం చేయడానికి, ఉపాధి అవకాశాలు, పన్ను ఆదాయాల పెరుగుదలకు దోహదపడుతుంది.
, ఉమ్మడి సదుపాయాల సెంటర్లు  ఏర్పాటు చేయడానికి అవసరమైన మద్దతు ఈ స్కీమ్ అందచేస్తుంది. ఇఎస్ డిఎం యూనిట్ల ఏర్పాటుకు అవసరం అయిన మౌలికవసతులు, సదుపాయాలు, ఇతర ఉమ్మడి సదుపాయాల ఏర్పాటు కోసం తక్కువ విస్తరణ గల నిర్దేశిత భౌగోళిక ప్రదేశాలను ఏర్పాటు చేస్తుంది. ఉమ్మడి సదుపాయాల సెంటర్లు  ఏర్పాటు చేయడానికి సంబంధిత ప్రదేశంలో నిర్దిష్ట సంఖ్యలో ఇఎస్ డిఎం సెంటర్లు పని చేస్తూ ఉండాలి. అలాంటి ఇఎంసిలు, పారిశ్రామిక ప్రాంతాలు, పార్కులు, పారిశ్రామిక కారిడార్లలో ఉమ్మడి సాంకేతిక మౌలిక వసతుల మెరుగుదలకు, ఉమ్మడి సదుపాయాల కల్పనపై దృష్టి పెట్టాలి.
ఆర్థిక భారం
ఇఎంసి 2.0 స్కీమ్ కు మొత్తం పెట్టుబడి రూ.3762.25 కోట్లు. ఇందులో రూ.3725 కోట్లు ఆర్థిక సహాయం కాగా రూ.37.25 కోట్లు పాలనాపరమైన ఖర్చులు ఉంటాయి. ఎనిమిది సంవత్సరాల కాలం ఈ స్కీమ్ విస్తరిస్తుంది.
ప్రయోజనాలు
ఈ స్కీమ్ ద్వారా ఇఎస్ డిఎం రంగంలో పెట్టుబడుల ఆకర్షణకు, ఉపాధి అవకాశాల పెంపునకు వీలుగా ఎలక్ర్టానిక్ పరిశ్రమకు అవసరం అయిన విస్తారమైన మౌలిక వసతులు ఏర్పాటవుతాయి. దీని వల్ల ఈ దిగువ ప్రయోజనాలుంటాయి.
i.ఎలక్ర్టానిక్ రంగంలో పెట్టుబడుల ఆకర్షణకు రెడీగా ఉపయోగించుకోగల మౌలిక వసతులు, ప్లగ్ అండ్ ప్లే సదుపాయాలు అందుబాటులోకి వస్తాయి.
ii. ఎలక్ర్టానిక్స్ రంగంలోకి కొత్త పెట్టుబడులు వస్తాయి.
iii.తయారీ యూనిట్ల ద్వారా ఉపాధి కల్పన జరుగుతుంది.
iv. తయారీ యూనిట్లు చెల్లించే పన్నుల ద్వారా ఆదాయాలు వస్తాయి.
పూర్వాపరాలు...
ఎలక్ర్టానిక్స్ తయారీకి అవసరం అయిన మౌలికవసతులతో కూడిన వాతావరణం కల్పించేందుకు ఎలక్ర్టానిక్స్, ఇన్ఫర్మేషనల్ టెక్నాలజీ మంత్రిత్వ శాఖ ఈ స్కీమ్ ను నోటిఫై చేసింది.2017 అక్టోబర్ వరకు ఈ స్కీమ్ దరఖాస్తులకు తెరిచి ఉంది. అనుమతించిన ప్రాజెక్టులకు నిధుల అందించడానికి 5 సంవత్సరాల కాలపరిమితి  నిర్దేశించారు. ఇఎంసి స్కీమ్ కింద దేశంలోని 15 రాష్ర్టాల్లో 3565 ఎకరాల విస్తీర్ణంలో రూ.3898 కోట్ల ప్రాజెక్టు వ్యయం, రూ.1577 కోట్ల ప్రభుత్వ గ్రాంట్ ఇన్ ఎయిడ్ తో 20 కొత్త ఇఎంసిలు. 3 సిఎంసిలు ఏర్పాటవుతాయి.
దేశంలో ఎలక్ర్టానిక్స్ పరిశ్రమకు అవసరం అయిన మౌలిక వసతులు మరింతగా బలోపేతం చేయడానికి, ఎలక్ర్టానిక్ విలువ ఆధారిత వ్యవస్థ మరింత లోతుగా పాతుకునేందుకు సహాయపడడానికి ఆ స్కీమ్ ను ఆధునికీకరించి కొనసాగించాల్సిన అవసరం ఏర్పడింది.
2014-15 సంవత్సరంలో ఎలక్ర్టానిక్స్ ఉత్పత్తి రూ.1,90,366 కోట్లుండగా  2018-19 నాటికి 25 శాతం వార్షిక వృద్ధిరేటుతో  రూ.4,58,006  పెరిగింది. ప్రపంచంలో ఎలక్ర్టానిక్స్ తయారీలో భారతదేశం వాటా 2012లో 1.3 శాతం ఉండగా 2018 నాటికి 3 శాతానికి పెరిగింది. భారత జిడిపిలో ఈ రంగం వాటా 2.3 శాతం ఉంది.
ప్రధాన మంత్రి కార్యాలయం
శ్రీ గురు గోవింద్ సింగ్ ప్రకాష్ పూరబ్ సందర్భంగా ప్రజలకు ప్రధానమంత్రి శుభాకాంక్షలు
శ్రీ గురు గోవింద్ సింగ్ ప్రకాష్ పూరబ్ సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ద్వారా ఇచ్చిన సందేశంలో-
“శ్రీ గురు గోవింద్ సింగ్ ప్రకాష్ పూరబ్ సందర్భంగా ప్రజలందరికీ శుభాకాంక్షలు. ఆయన జీవితం, ప్రబోధాలు లక్షలాది ప్రజలకు అంతులేని మనోబలాన్నిస్తాయి. ఈ నేపథ్యంలో ఆయన 350వ ప్రకాష్ పూరబ్ వేడుకలు నిర్వహించుకునే అవకాశం మా ప్రభుత్వానికి దక్కడం ఎంతో గౌరవమనే వాస్తవాన్ని నేను సదా హర్షిస్తాను. లోగడ ఇదే సందర్భంలో నా పాట్నా పర్యటన నాటి కొన్ని జ్ఞాపకాలను మీతో పంచుకుంటున్నాను” అని ఆయన పేర్కొన్నారు. https://t.co/1ANjFXI1UA"
మంత్రిమండలి
యుపిఎస్ సి మరియు సిఎస్ సిఎమ్ ల మధ్య ఎంఒయు కు ఆమోదం తెలిపిన మంత్రివర్గం
యూనియన్ పబ్లిక్ సర్వీస్ కమిశన్  కి, సివిల్ సర్వీస్ కౌన్సిల్ ఆఫ్ మంగోలియా  కు మధ్య అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
సిఎస్ సిఎమ్ కు మరియు యుపిఎస్ సి కి మధ్య ఇప్పటికే ఉన్న సంబంధాన్ని ఈ ఎంఒయు బలోపేతం చేయనుంది. ఇది నియామక రంగం లో ఇరు పక్షాలు వాటి అనుభవాన్ని, ప్రావీణ్యాన్ని పరస్పరం పంచుకొనేందుకు మార్గాన్ని సుగమం చేయగలదు.(Visitor Counter : 73
నైపుణ్యాభివృద్ధి మంత్రిత్వ శాఖ
జార్ఖండ్ లో గ్రామీణ్ ఉద్యమి కార్యక్రమం కింద విజయవంతంగా శిక్షణ పూర్తిచేసుకున్న 200 మంది గిరిజన మహిళలను సన్మానించిన శ్రీరాజీవ్ చంద్రశేఖర్ నవభారత భవిష్యత్ వృద్ధికి నైపుణ్యాలు అత్యంత ముఖ్యమైనవి : కేంద్ర సహాయమంత్రి శ్రీరాజీవ్ చంద్ర శేఖర్
కీలక ముఖ్యాంశాలు:
`గ్రామీణ్ ఉద్యమి కార్యక్రమం 3వ దశ కింద శిక్షణ పూర్తిచేసుకున్న 200 మంది గిరిజన మహిళలకు సర్టిఫికేట్ల ను కేంద్ర సహాయమంత్రి శ్రీ రాజీవ్ చంద్రశేఖర్ అందజేశారు.
కేంద్ర నైపుణ్యాభివృద్ధి, ఎంటర్ప్రెన్యుయర్షిప్, ఎలక్ట్రానిక్స్, ఐటి శాఖ సహాయమంత్రి శ్రీ రాజీవ్ చంద్రశేఖర్ గుమ్లాలో జరిగిన గ్రామీణ్ ఉద్యమి ప్రాజెక్టు కార్యక్రమంలో మాట్లాడుతూ, నైపుణ్యం అనేది అవకాశాలకు గేట్వే అని అన్నారు. దేశంలోని మారుమూల ప్రాంతాలకు కూడా నైపుణ్య శిక్షణ అందాలన్నది ప్రభుత్వ సంకల్పమని ఆయన అన్నారు.
భవిష్యత్ భారతావనికి నైపుణ్యాలు అత్యంత ముఖ్యమైనవని ఆయన అన్నారు. నైపుణ్యాలు అందించేందుకు ప్రభుత్వం ఎంతో కృషి చేస్తున్నట్టు చెప్పారు. స్థానిక అవసరాలను, వనరులను దృష్టిలో ఉంచుకుని వీటిని నిర్వహిస్తున్నట్టు తెలిపారు. ఇది గ్రామాలనుంచి నగరాలకు వలసలను తగ్గిస్తుందని అన్నారు.ఇది స్థానిక ఆర్థికవ్యవస్థను మరింత ముందుకు తీసుకువెళుతుందని ఆయన చెప్పారు.
ప్రధానమంత్రి నరేంద్ర మోదీ ఆత్మనిర్భర్భారత్ దార్శనికత, ఆత్మనిర్భర్ గ్రామాల మీదుగా, ఆత్మనిర్భర్ పంచాjతీలమీదుగా ప్రయాణిస్తున్నదని ఆయన అన్నారు. మన గిరిజనుల పాత్ర  లేకుండా ఆత్మనిర్భరత సాధ్యం కాదని ఆయన అన్నారు.
200 మందికి పైగా మహిళలు తమ నైపుణ్యాలకు సంబంధించి మూడో విడత శిక్షణను పూర్తి చేసుకున్నారు.వీరికి ఈ కార్యక్రమంలో సర్టిఫికేట్లు అందజేశారు. గిరిజన వ్యవహారాల శాఖ మంత్రి శ్రీ అర్జున్ ముండా, రాజ్యసభ సభ్యుడు సమీర్ ఒరాన్ కూడా ఈ సమావేశంలో పాల్గొన్నారు.
అనంతరం రాజీవ్ చంద్రశేఖర్ జార్ఖండ్, తమిళనాడు రాష్ట్రాలలో మహాత్మాగాంధీ నేషనల్ ఫెలోషిప్  కింద పనిచేస్తున్న కొందరిని కలుసుకున్నారు. వారికి నైపుణ్యాల కల్పన విషయంలో ప్రధానమంత్రి నరేంద్రమోదీ దార్శనికతను వారికి తెలియజేశారు. జిల్లా నైపుణ్యాభివృద్ధి ప్రణాళిక ఉపాధి కల్పనకు, ఎంటర్ప్రెన్యుయర్షిప్కు అవకాశాలు కల్పించడంపై దృష్టిసారించాలని అది నయా భారత్, నయే అవసర్, నయీ సమృద్ధిని ప్రతిబింబించాలని అన్నారు.
రాజీవ్ చంద్రశేఖర్ సమావేశానికి ముందు రాంచీకి చేరుకుని లోహర్దగ వద్ద మనోకామనా సిద్ది దుర్గా మందిర్ను దర్శించారు. అలాగే 2012 లో నక్సలైట్ల తో జరిగిన పోరాటంలో అమరుడైన జార్ఖండ్ పోలీస్ కు చెందిన షాహీద్ దేవ నారాయణ్ భగత్స్మారకాన్ని సందర్శించి ఆయనకు నివాళులర్పించారు.
ఆయుష్
ప్రపంచ హోమియోపతి దినోత్సవం సందర్భంగా శాస్త్రీయ సమ్మేళనం  ప్రారంభించిన కేంద్ర ఆయుష్ మంత్రి సర్బానంద సోనోవాల్
హోమియోపతికి ప్రజల ఆమోదం ఎక్కువగా ఉంది. వైద్య విద్యను కోరుకునే విద్యార్థులకు ఇది మొదటి ఎంపిక అవుతుంది: సర్బానంద సోనోవాల్
కేంద్ర ఆయుష్, ఓడరేవులు, షిప్పింగ్ జలమార్గాల మంత్రి సర్బానంద సోనోవాల్ ఢిల్లీలో 'హోమియోపతి: పీపుల్స్ ఛాయిస్ ఫర్ వెల్నెస్' అనే పేరుతో నిర్వహిస్తున్న రెండు రోజుల శాస్త్రీయ సదస్సును ప్రారంభించారు. ఈ సందర్భంగా ఆయుష్ స్త్రీ, శిశు అభివృద్ధి శాఖ సహాయ మంత్రి డాక్టర్ మహేంద్రభాయ్ ముంజ్పారా కూడా పాల్గొన్నారు. ఆయుష్ మంత్రిత్వ శాఖ ఆధ్వర్యంలోని మూడు అత్యున్నత సంస్థలు... సెంట్రల్ కౌన్సిల్ ఫర్ రీసెర్చ్ ఇన్ హోమియోపతి, నేషనల్ కమిషన్ ఫర్ హోమియోపతి నేషనల్ ఇన్స్టిట్యూట్ ఆఫ్ హోమియోపతి సంయుక్తంగా ప్రపంచ హోమియోపతి దినోత్సవాన్ని పురస్కరించుకొని ఈ సదస్సును నిర్వహిస్తున్నాయి. హోమియోపతి వ్యవస్థాపకుడు డాక్టర్ క్రిస్టియన్ ఫ్రెడ్రిక్ శామ్యూల్ హానెమన్ జన్మదినాన్ని పురస్కరించుకుని ప్రపంచ హోమియోపతి దినోత్సవాన్ని జరుపుకుంటారు.
సభను ఉద్దేశించి సోనోవాల్ మాట్లాడుతూ, ఆయుష్ విద్య, అభ్యాసం ఔషధాల అభివృద్ధి రంగాలలో పరివర్తనాత్మక మార్పు జరుగుతోందని అన్నారు. ఇటీవల ఏర్పాటైన నేషనల్ కమిషన్ ఫర్ ఇండియన్ సిస్టమ్స్ ఆఫ్ మెడిసిన్, నేషనల్ కమిషన్ ఫర్ హోమియోపతి ఆయుష్ విద్యను నూతన విద్యా విధానానికి అనుగుణంగా తీర్చిదిద్దడం వల్ల ప్రతిభావంతులను ఆకర్షిస్తున్నాయని చెప్పారు.చాలా మందికి ఆయుషే ప్రథమ ఎంపిక అన్నారు. వైద్య విద్యను అభ్యసించే విద్యార్థులకు చికిత్స కూడా మొదటి ఎంపికగా మారవచ్చని అభిప్రాయపడ్డారు. హోమియోపతి మందులు సులభంగా వాడవచ్చని, ప్రపంచ హోమియోపతి దినోత్సవం పెద్ద సంఖ్యలో ప్రజలు వీటిని ఆమోదిస్తారని ఆయన అన్నారు. హోమియోపతికి ప్రజల ఆదరణ ఎక్కువగా ఉందని, ప్రజలు తరతరాలుగా కుటుంబ వైద్యుల వద్ద చికిత్స పొందుతారని మంత్రి తెలిపారు.
ఈ సందర్భంగా డాక్టర్ మహేంద్రభాయ్ ముంజ్పారా మాట్లాడుతూ హోమియోపతి వివిధ వ్యాధుల చికిత్సలో చాలా ప్రభావవంతంగా ఉంటుందని తక్కువ ఖర్చుతో సురక్షితమైన మార్గాల ద్వారా వ్యక్తిగత ఆరోగ్యాన్ని మెరుగుపరుస్తుందని వివరించారు.
హోమియోపతిలో ఇప్పటివరకు నడచిన మార్గాన్ని, సాధించిన విజయాలను సమీక్షించడానికి హోమియోపతి అభివృద్ధికి భవిష్యత్ వ్యూహాలను రూపొందించడానికి ఈ సమావేశం ఒక అవకాశం. క్లినికల్ రీసెర్చ్ ఇన్ఫర్మేటిక్స్కు ఎంతో అవసరమైన ప్రాక్టీస్ ప్రమాణాలు, క్లినికల్ రీసెర్చ్లో డేటా స్టాండర్డ్స్, పాలసీ సమస్యలు, విద్యా ప్రమాణాలు బోధనా వనరుల గురించి హోమియోపతిలో ప్రధాన వాటాదారుల మధ్య సంభాషణను ప్రారంభించాల్సిన అవసరం ఉంది. సాంకేతికతలో వేగవంతమైన ఆవిష్కరణల నేపథ్యంలో ప్రపంచ ఆరోగ్య సంరక్షణ విధానంలో మారుతున్న నమూనాలో భాగంగా క్లినికల్ కేర్ డెలివరీ పరిశోధనను విలీనం చేయడం ద్వారా దీనిని సాధించవచ్చు. ఇంటిగ్రేటివ్ కేర్లో హోమియోపతిని సమర్థవంతమైన సమర్ధవంతంగా చేర్చడానికి వ్యూహాత్మక చర్యలను గుర్తించడం, ప్రతిపాదించడం చాలా అవసరం.ఈ సమావేశానికి వచ్చిన ప్రతినిధులలో హోమియోపతి పరిశోధకులు, ఇంటర్ డిసిప్లినరీ స్ట్రీమ్లకు చెందిన శాస్త్రవేత్తలు, అభ్యాసకులు, విద్యార్థులు, పారిశ్రామికవేత్తలతో పాటు వివిధ హోమియోపతిక్ అసోసియేషన్ల ప్రతినిధులు ఉన్నారు.
ప్రధాన మంత్రి కార్యాలయం
రాయ్బరేలీలోని మోడరన్ రైలు కోచ్ ఫ్యాక్టరీ 2023 ఏప్రిల్ నాటికి 10వేల కోచ్ల తయారీ పూర్తిచేసి రికార్డు సృష్టించడంపై ప్రధానమంత్రి ప్రశంస
రాయ్బరేలీలోని మోడరన్ రైల్ కోచ్ ఫ్యాక్టరీ ప్రారంభమైన తర్వాత 2023 ఏప్రిల్ చివరి నాటికి 10,000 కోచ్ల తయారీతో కొత్త రికార్డు నెలకొల్పడాన్ని ప్రధానమంత్రి శ్రీ నరేంద్ర మోదీ ప్రశంసించారు.
దీనిపై రైల్వే మంత్రిత్వశాఖ ట్వీట్ను ప్రజలతో పంచుకుంటూ పంపిన సందేశంలో:
“అద్భుతం! ‘మేక్ ఇన్ ఇండియా’ కార్యక్రమానికి ఉత్తేజమిచ్చే కృషితోపాటు రైల్వేలను బలోపేతం చేయడంలో ఇదొక భాగం” అని ప్రధానమంత్రి వ్యాఖ్యానించారు.
రక్షణ మంత్రిత్వ శాఖ
కొవిడ్-19 లాక్డౌన్ సమయంలో వాయు సేన సేవలకు విశాఖపట్నం ఏయిర్ఫీల్డ్ నుండి నిరంతరం 24 x 7 సహకరించనున్న భారత నౌకాదళం
కొవిడ్-19 వ్యాప్తి నిరోధించడానికి విధించిన దేశవ్యాప్త లాక్డౌన్ కారణంగా అందించనున్న సేవలకు విశాఖపట్నం ఏయిర్ ఫీల్డును సంయుక్తంగా నిరంతరం వినియోగించుకోనున్న ఐఎన్ఎస్ డేగాకు చెందిన పశ్చిమ నావల్ కమాండ్. అందుకోసం ఎయిర్ ఫీల్డులో అవసరమైన మార్పులను చేపట్టి సౌకర్యాలను సమకూర్చింది. అన్ని ప్రత్యేక విమానాలు మరియు సరుకు రవాణా చేసే స్పైస్ జెట్ విమానాలను కూడా ఇక్కడి నుండి నడపచ్చు. 15 అంతస్థుల సరుకు రవాణా విమానం ఈ లాక్డౌన్ సమయంలో పునరుద్ధరించబడుతోంది.
రాత్రింబగళ్ళు ఈ కార్యక్రమాల నిర్వహణ కోసం భారతీయ నావికాదళ సముద్రతీర గస్తీ నిరంతరం కొనసాగుతోంది. పశ్చిమ నావల్ కమాండుకు చెందిన డోర్నియర్ స్క్వాడ్రన్, ఐఎన్ఏఎస్, 311 ఏయిర్ స్టేషన్ నుండి సముద్రతీర గస్తీ కొనసాగుతోంది. అదనంగా వాయు సేనకు చెందిన అన్ని ఇతర ఆస్తులను కూడా ఈ లక్ష్యం కోసం తయారుగా అప్రమత్తంగా ఉండే విధంగా మోహరించి ఉంచారు.
సాంఘిక న్యాయం, మరియు సాధికారత మంత్రిత్వ శాఖ
'సద్భావన దివస్' పాటించిన డీఈపీడబ్ల్యూడీ
'సద్భావన దివస్'ను ప్రతి సంవత్సరం ఆగస్టు 20న దేశవ్యాప్తంగా జరుపుకుంటారు. అయితే, ఈ సంవత్సరం ఆగస్టు 20వ తేదీ ఆదివారం రోజు రావడంతో అన్ని ప్రభుత్వ కార్యాలయాల్లో ఈ రోజు సద్భావన ప్రతిజ్ఞ నిర్వహించారు.
డీఈపీడబ్ల్యూడీ కార్యదర్శి శ్రీ రాజేష్ అగర్వాల్ నేతృత్వంలో, విభాగం అధికారులు సీజీవో కాంప్లెక్స్లోని అంత్యోదయ భవన్ సమావేశ మందిరంలో 'సద్భావన ప్రతిజ్ఞ' చేశారు. ఈ రోజు ఉదయం 11 గంటలకు ఈ కార్యక్రమం జరిగింది.
దేశంలోని అన్ని మతాలు, భాషలు, ప్రాంతాల ప్రజల మధ్య జాతీయ సమైక్యత, మత సామరస్యాన్ని పెంచడానికి 'సద్భావన దివస్'ను పాటిస్తారు. హింసను విడనాడడం, ప్రజల మధ్య స్నేహాన్ని పెంచడం ఈ దినోత్సవాన్ని పాటించడం వెనుక ఉన్న ఉద్దేశం.
సాంఘిక న్యాయం, మరియు సాధికారత మంత్రిత్వ శాఖ
మానసిక ఆరోగ్య పునరావాస హెల్ప్లైన్ 24 గంటల టోల్ఫ్రీ నంబర్ ప్రారంభం వాయిదా
కేంద్ర సామాజిక న్యాయం, సాధికారత మంత్రిత్వ శాఖ ఆధ్వర్యంలో గురువారం ప్రారంభం కావలసిన "కిరణ్ మానసిక ఆరోగ్య పునరావాస హెల్ప్లైన్  24 గంటల టోల్ఫ్రీ నంబర్" కార్యక్రమం వాయిదా పడింది. కార్యక్రమం వాయిదాకు చింతిస్తూ మంత్రిత్వ శాఖ ప్రకటన విడుదల చేసింది. కొత్త తేదీ నిర్ణయించాక మరొక ప్రకటన వెలువడుతుంది.
(Visitor Counter : 155
ప్రధాన మంత్రి కార్యాలయం
కోచి- మంగళూరు సహజవాయు పైప్లైన్ను జనవరి 5న జాతికి అంకితం చేయనున్న ప్రధానమంత్రి
కోచి - మంగళూరు సహజవాయు పైప్లైన్ను ప్రధానమంత్రి శ్రీ నరేంద్రమోదీ జనవరి 5 వ తేదీ ఉదయం 11 గంటలకు వీడియో కాన్ఫరెన్సు ద్వారా జాతికి అంకితం చేస్తారు. ఇది ఒక దేశం, ఒక గ్యాస్ గ్రిడ్ ఏర్పాటు దిశగా ఒక కీలక మైలురాయి కానుంది. కర్ణాటక,కేరళ గవర్నర్లు, ముఖ్యమంత్రులు , కేంద్ర పెట్రోలియం సహజవాయు శాఖ మంత్రి ఈ కార్యక్రమంలో పాల్గొంటారు.
పైప్లైన్ గురించి:.
450 కిలోమీటర్ల పొడవువున్న ఈ పైప్లైన్ను జి.ఎ.ఐ.ఎల్  లిమిటెడ్ నిర్మించింది. దీనికి రోజుకు 12 మిలియన్ మెట్రిక్ స్టాండర్డ్ క్యూబిక్ మీటర్ల రవాణా సామర్ధ్యం ఉంది. ఇది కోచి  లోని లిక్విఫైడ్ నాచురల్ గ్యాస్ ఎల్.ఎన్.జి రీ గ్యాసిఫికేషన్ టెర్మినల్ నుంచి ఎర్నాకుళం,త్రిసూర్, పాలక్కాడ్, మలప్పురం, కోజికోడ్,కన్నూరు,కాసర గోడ్జిల్లాల మీదుగా సహజవాయువును కర్ణాటకలోని దక్షిణ కన్నడ జిల్లా మంగళూరుకు తీసుకువెళుతుంది.
ఈ ప్రాజెక్టు మొత్తం వ్యయం రూ3000 కోట్ల రూపాయలు. దీని నిర్మాణం మొత్తం 12 లక్షల మానవ దినాల ఉపాధిని కల్పించింది. ఈ పైప్ లైన్ నిర్మాణం ఒక పెద్ద ఇంజనీరింగ్ సవాలుతో కూడుకున్నది. ఎందుకంటే ఈ పైప్లైన్ మార్గంలో 100 కు పైగా ప్రాంతాలలో జలవనరులను దాటాల్సి వచ్చింది. ఇలాంటి సందర్భాలలో ప్రత్యేకంగా హారిజాంటల్ డైరక్షనల్ డ్రిల్లింగ్ విధానం ద్వారా దీనిని చేపట్టారు.
పైప్ద్వారా సహజవాయువుని ఈ పైప్లైన్ పర్యావరణ హితకంగా, చౌకగా ఇళ్లకు సరఫరా చేస్తుంది. అలాగే కంప్రెస్డ్ నాచురల్ గ్యాస్ ని రవాణా రంగానికి సరఫరా చేస్తుంది.
ఇది సహజవాయువును పైప్లైన్ మార్గంలోని జిల్లాలలో గల వాణిజ్య, పారిశ్రామిక యూనిట్లకు సరఫరా చేస్తుంది. పరిశుభ్రమైన ఇంధన వాడకం, వాయు నాణ్యతను పెంపొందించడంతోపాటు, వాయుకాలుష్యాన్ని అరికట్టగలుగుతుంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
అహమాదాబాద్ మెట్రో రైల్ ప్రోజెక్టు రెండో దశ కు ఆమోదం తెలిపిన మంత్రివర్గం
ఈ ప్రోజెక్టు లో రెండు కారిడార్లు.. మోతేరా స్టేడియమ్ నుండి మహాత్మా మందిర్ వరకు మరియు జిఎన్ఎల్యు నుండి జిఐఎఫ్టి సిటీ వరకు.. భాగం గా ఉంటాయి.
దిగువన పేర్కొన్న ప్రతిపాదనల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది:
1. అహమదాబాద్ మెట్రో రైల్ ప్రోజెక్టు రెండో దశ ను అమలు లోకి తీసుకు రావడం; దీనిలో మొత్తం 28.254 కిలోమీటర్ల పొడవైన రెండు కారిడార్లు భాగం గా ఉంటాయి. ఒకటో కారిడార్ 22.838 కి.మీ. మేర మోతెరా స్టేడియమ్ నుండి మహాత్మా మందిరం వరకు ఉంటుంది. రెండో కారిడార్ 5.416 కి.మీ పొడవు తో జిఎన్ఎల్యు నుండి జిఐఎఫ్టి సిటీ వరకు ఉంటుంది. ఈ కారిడార్ ల నిర్మాణానికి మొత్తం 5384.17 కోట్ల రూపాయల వ్యయం అవుతుంది.
2. ఈ ప్రోజెక్టు కు సంస్థాగత సర్దుబాటు మరియు న్యాయ సంబంధ స్వరూపం.
3. ప్రోజెక్టు మంజూరు కు షరతులు
ప్రయోజనాలు:
ఈ ప్రోజెక్టు అమలయితే అహమదాబాద్ కు, గాంధీనగర్ కు ఎంతో అవసరమైనటువంటి అదనపు ప్రజా రవాణా సంబంధిత మౌలిక సదుపాయాలు సమకూరుతాయి.(Visitor Counter : 63
ప్రధాన మంత్రి కార్యాలయం
ఆంధ్రప్రదేశ్ మాజీ ముఖ్యమంత్రి శ్రీ కె.రోశయ్య మృతిపై ప్రధాని సంతాపం
ఆంధ్రప్రదేశ్ మాజీ ముఖ్యమంత్రి శ్రీ కె.రోశయ్య మృతిపై ప్రధానమంత్రి శ్రీ నరేంద్ర మోదీ సంతాపం వ్యక్తం చేశారు.
ఈ మేరకు ఒక ట్వీట్ ద్వారా ఇచ్చిన సందేశంలో-
“శ్రీ కె.రోశయ్యగారు కన్నుమూయడం ఎంతో బాధాకరం. మేమిద్దరం ముఖ్యమంత్రులుగా పనిచేసిన సమయంలోనే కాకుండా ఆ తర్వాత తమిళనాడు గవర్నర్గా ఉన్నప్పుడు ఆయనతో పలు సందర్భాల్లో నా సంభాషణను నేను గుర్తుచేసుకుంటున్నాను. ప్రజాసేవలో ఆయన కృషి చిరస్మరణీయం. ఈ విషాద సమయంలో ఆయన కుటుంబసభ్యులకు, మద్దతుదారులకు నా ప్రగాఢ సానుభూతి తెలియజేస్తున్నాను… ఓం శాంతి” అని ప్రధానమంత్రి పేర్కొన్నారు.
రక్షణ మంత్రిత్వ శాఖ
జమ్ము & కశ్మీర్ లోని ఉధంపుర్ జిల్లా లో కేంద్రీయ విద్యాలయ నంబర్ 2 ధార్ రోడ్డు యొక్క నిర్మాణం కోసం కేంద్రీయ విద్యాలయ సంఘటన్ కు 7.118 ఎకరాల రక్షణ రంగ భూమిని బదిలీ చేసేందుకు ఆమోదం తెలిపిన మంత్రివర్గం
జమ్ము & కశ్మీర్ లోని ఉధంపుర్ జిల్లా లో కేంద్రీయ విద్యాలయ నంబర్ 2 ధార్ రోడ్డు యొక్క నిర్మాణం కోసం కేంద్రీయ విద్యాలయ సంఘటన్ కు ప్రతి సంవత్సరానికి 1 రూపాయి వంతున నామమాత్రపు అద్దె తో 30 సంవత్సరాల పాటు కొనసాగే లీజు ప్రాతిపదికన 7.118 ఎకరాల డిఫెన్స్ లాండ్ ను బదిలీ చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఈ లీజు ను 30 సంవత్సరాల అనంతరం ఇంతే వ్యవధితో మరో రెండు సార్లు పునరుద్ధరించుకొనేందుకు అవకాశం ఉంటుంది.
పూర్వరంగం:
ధార్ రోడ్డు- ఉధంపుర్ లో గల కేంద్రీయ విద్యాలయ నంబర్-2, 1985 నుండి ఒక తాత్కాలిక భవనంలో నడుస్తోంది. ప్రస్తుతం ఈ పాఠశాలలో మొత్తం 851 మంది విద్యార్థులు విద్యాభ్యాసం చేస్తున్నారు. కెవిఎస్ సొంత శాశ్వత పాఠశాల భవనం నిర్మాణం చేపడితే విధి నిర్వహణ లో ఉన్న సిబ్బంది యొక్క పిల్లలకు చెందిన విద్యావసరాలను తీర్చడానికి తగిన మౌలిక సదుపాయాలను నిర్మించే అవకాశం పాఠశాల అధికారులకు చిక్కుతుంది.
(
ఆరోగ్య, కుటుంబ సంక్షేమ మంత్రిత్వ శాఖ
4 రాష్ట్రాలకు హుటాహుటిన తరలిన కేంద్ర బృందాలు; పరిశీలనలో మరికొన్ని రాష్ట్రాలు
పరీక్షల సంఖ్య పెంచాల్సిందిగా కేంద్రం రాష్ట్రాలకు సూచన
పరీక్షల సంఖ్య పెంచితే పాజిటివ్ శాతం తగ్గుదల
చికిత్సలో ఉన్నవారు మొత్తం కేసుల్లో 5% లోపే
కోవిడ్ తీవ్రత బాగా పెరిగినట్టు తేలిన నాలుగు రాష్ట్రాలకు కేంద్రం ఉన్నతస్థాయి ప్రత్యేక బృందాలను హుటాహుటిన తరలించింది. హర్యానా, రాజస్థాన్, గుజరాత్, మణిపూర్ లో పరిస్థితిలో ఈ విధమైన మార్పు కనబడటంతో నియంత్రణ, నిఘా, పరీక్షలలో అక్కడి రాష్ట్ర ప్రభుత్వాల కృషికి తోడుగా నిలబడేందుకు ఈ బృందాలను కేంద్రం పంపింది. సకాలంలో వ్యాధి నిర్థారణ, చికిత్స అందించటంలో ఎదురయ్యే సవాళ్లకు స్పందించటంలో కూడా కేంద్ర బృందాలు సహాయపడతాయి. పాజిటివ్ కేసులు పెరుగుతున్న మరికొన్ని రాష్ట్రాలకు కూడా ఇలాంటి బృందాలను పంపే విషయాన్ని కేంద్రం పరిశీలిస్తోంది.
రాష్ట్రాలు, కేంద్రపాలిత ప్రాంతాలు చురుగ్గా పరీక్షలు జరపాలని, పరీక్షల సంఖ్య బాగా పెంచాలని కేంద్రం మరోమారు సూచించింది. ఎవరూ మిగిలిపోకుండా, నిర్థారణ కాకుండా ఉండిపోయే అవకాశం ఇవ్వవద్దని కోరింది. సకాలంలో గుర్తించి చికిత్స అందించినపుడే ఫలితాలు ఉంటాయని గుర్తు చేస్తూ, ఆనవాళ్లు పట్టుకోవటంలో నియంత్రించటంలో అప్రమత్తంగా ఉండాలని కోరింది.
దేశంలో ఇప్పటివరకు 12,95,91,786 శాంపిల్స్ పరీక్షించారు. గత 24 గంటల్లో 10 లక్షలకు పైగా  పరీక్షించారు. పెద్ద ఎత్తున పరీక్షలు జరపటం వలన పాజిటివ్ శాతం క్రమంగా తగ్గుతూ వస్తున్నట్టు తేలింది. ఈరోజుకు పాజిటివ్ శాతం 6.95% గా నమోదైంది. ఆ విధంగా ఈ రోజుకు 7% కు దిగువ ఉంది. పరీక్షల సంఖ్య పెరుగుతున్నకొద్దీ పాజిటివ్ శాతం తగ్గుతోంది.
34 రాష్ట్రాలు, కేంద్ర పాలిత ప్రాంతాలు రోజుకు ప్రతి పది లక్షల జనాభాకు 140 చొప్పున పరీక్షలు జరుపుతున్నాయి. ప్రజారోగ్యం మీద ప్రపంచ ఆరోగ్య సంస్థ జారీచేసిన మార్గదర్శకాలకు అనుగుణంగా పరీక్షల సంఖ్య నిర్ణయించటంతో బాటు అనుమానితుల ఆనవాలు పట్టుకోవటానికి సమగ్రమైన నిఘా పెట్టారు.
20 రాష్ట్రాలు, కేంద్ర పాలిత ప్రాంతాలు మొత్తం పరీక్షలలో పాజిటివ్ కెసుల శాతం జాతీయ సగటు అయిన 6.95% కంటే తక్కువ పాజిటివ్ కేసులు చూపుతున్నాయి.
గడిచిన 24 గంటలలో 45,882 మందికి కోవిడ్ పాజిటివ్ గా నిర్థారణ అయింది. ప్రస్తుతం దేసంలో చికిత్సపొందుతూ ఉన్న కోవిడ్ బాధితుల సంఖ్య 4,43,794 కి చేరింది. వీరు మొత్తం పాజిటివ్ కేసులలో 4.93% మంది. ఆ విధంగా 5% లోపు కేసులు కొనసాగుతూ ఉన్నాయి. చికిత్స పొందుతూ ఉన్నవారిలో 78.2% మంది 10 రాష్టాల్లోనే ఉన్నారు. మహారాష్ట్రలో అత్యధికంగా 18.19% మంది కోవిడ్ బాధితులు చికిత్సలో ఉన్నారు. .
28 రాష్ట్రాలు, కేంద్ర పాలిత ప్రాంతాలలో నేటికి 20,000 కంటే తక్కువమంది చికిత్సలో ఉన్నారు.
భారత్ లో గత 24 గంటలలో కోలుకున్నవారు 44,807 మంది నమొదయ్యారు. దీంతో ఇప్పటివరకు నమోదైన మొత్తం కోలుకున్నవారి సంఖ్య 84,28,409 కు చేరింది. కోలుకున్నవారి శాతం 93.60% అయింది. కోలుకున్నవారికి, చికిత్సలో ఉన్నవారికి మధ్య తేడా క్రమంగా పెరుగుతూ 79,84,615కి చేరింది. తాజాగా కోలుకున్నవారిలో 78.02% మంది 10 రాష్ట్రాలకు చెందినవారు కేరళలో అత్యధికంగా 6,860 మంది కోలుకున్నారు. ఢిల్లీలో 6,685 మంది, మహారాష్ట్రలో 5,860 మంది కోలుకున్నారు.
గత 24 గంటలలో కొత్తగా నమోదైన కోవిడ్ పాజిటివ్ కెసులలో 77.20% పది రాష్ట్రాలకు చెందినవే ఉన్నాయి. ఢిల్లీలో 7,546 పాజిటివ్ కేసులు రాగా. కేరళలో 5,722, మహారాష్ట్రలో 5,535 కేసులు వచ్చాయి.
గడిచిన 24 గంటలలో కోవిడ్ వల్ల 584 మంది చనిపోగా, వారిలో 81.85% మంది పది రాష్ట్రాలకు చెందినవారే ఉన్నారు. మహారాష్ట్రలో అత్యధికంగా 154 మరణాలు నమోదుకాగా ఢిల్లీలో 93 మంది, పశ్చిమ బెంగాల్ లో 53 మరణాలు సంభవించాయి..
ఆరోగ్య, కుటుంబ సంక్షేమ మంత్రిత్వ శాఖ
18 నుంచి 59 సంవత్సరాల మధ్య వయస్కులకు ప్రైవేటు కోవిడ్ వాక్సినేషన్ కేంద్రాలలో ప్రికాషినరీ డోస్ వేసేందుకు సంబంధించి రాష్ట్రాలు, కేంద్ర పాలిత ప్రాంతాల పాలనాయంత్రాంగాలకు పునశ్చరణ కార్యక్రమం నిర్వహణ
ప్రైవేటు కోవిడ్ -19 వాక్సినేషన్ కేంద్రాలు సర్వీసు చార్జీల కింద గరిష్ఠంగా వాక్సిన్ ధరపై నూటయాభై రూపాయల వరకు మాత్రమే వసూలు చేయాలి
18 నుంచి 59 సంవత్సరాల మధ్య వయస్కులకు ప్రైవేటు కోవిడ్ వాక్సినేషన్ కేంద్రాలలో ప్రికాషినరీ డోస్ వేసేందుకు సంబంధించి,రాష్ట్రాలు, కేంద్రపాలిత ప్రాంతాల ఆరోగ్య కార్యదర్శుల పునశ్చరణ కార్యక్రమం 2022 ఏప్రిల్ 9 వ తేదీ ఉదయం పదిన్నర గంటలకు కేంద్ర ఆరోగ్యం, కుటుంబ సంక్షేమ శాఖ కార్యదర్శి అధ్యక్షతన జరిగింది.
ప్రికాషినరీ డొస్ గా తొలి, రెండవ డోస్ వేసిన వాక్సిన్నే వేస్తారని ఆరోగ్య కుటుంబ సంక్షేమ శాఖ కార్యదర్శి తెలిపారు. లబ్ధిదారుల పేర్లు ఇప్పటికే కోవిన్ లో రిజిస్టర్ అయి ఉన్నందున, ప్రికాషనరీ డోసుకు సంబంధించి తాజాగా రిజిస్ట్రేషన్ చేయించుకోవాల్సిన అవసరం లేదని ఆయన తెలిపారు.
అన్నివాక్సినేషన్ లను తప్పకుండా కోవిన్ ప్లాట్ ఫారంలో రికార్డు చేయాలని ఆయన చెప్పారు. ఆన్లైన్ అపాయింట్ మెంట్, వాక్ ఇన్ రిజిస్ట్రేషన్, వాక్సినేషన్ ప్రైవేట్ కోవిడ్ వాక్సినేషన్ కేంద్రాలలో ఉంటాయన్నారు.
ప్రైవేటు సివిసిలు కేంద్ర ఆరోగ్య కుటుంబ సంక్షేమ మంత్రిత్వశాఖ ఇంతకుముందు జారీచేసిన మార్గదర్శకాల ప్రకారం వాక్సినేషన్ సైట్లను నిర్వహిస్తాయన్నారు. వీరు వాక్సిన్ ధరకు మించి సేవా రుసుం కింద గరిష్ఠంగా 150 రూపాయల వరకు వసూలు చేయవచ్చన్నారు. హెచ్సిడబ్ల్యులు, ఎఫ్ ఎల్ డబ్ల్యులు, 60 సంవత్సరాలు పైబడిన సీనియర్ సిటిజన్లకు ప్రికాషనరీ డోస్ను ఏ సివిసిలో అయినా పొందవచ్చు. అలాగే ఉచితంగా ప్రభుత్వ వాక్సినేషన్ కేంద్రాలలో వాక్సిన్ వేయించుకోవచ్చు..
ప్రికాషన్ డోస్ కు సంబంధించి అర్హులైన లబ్ధిదారులకు ఉపయోగపడే పలు కొత్త ప్రొవిజన్లపై రాష్ట్రస్థాయి అధికారులకు సవివరంగా తెలియజేయడం జరిగింది. అర్హులైన వారికి ప్రికాషన్ డోస్ వేయడం, పౌరులు తాము పొందిన సర్టిఫికెట్లలో ఏవైనా తప్పులు దొర్లితే వాటి సవరణకు ఏర్పాటు చేసిన విషయం తెలిపారు.
ప్రస్తుత ఉచిత కోవిడ్ 19 వాక్సినేషన్ కు సంబంధించి డోస్ 1, డోస్ 2 అలాగే 12 సంవత్సరాలు పైబడిన వారికి రెండో డోస్, హెచ్సిడబ్ల్యులు, ఎఫ్ ఎల్ డబ్ల్యులకు 60 సంవత్సరాలు పైబడిన వారికి ప్రభుత్వ సివిసిలలో వాక్సిన్ వేయడాన్ని వేగవంతం చేయాలనీ రాష్ట్రాలు, కేంద్రపాలిత ప్రాంతాలకు సూచించడం జరిగింది..
.ఆరోగ్య శాఖ అదనపు కార్యదర్శి డాక్టర్ మనొహర్ అగ్నాని, కేంద్ర ఆరోగ్యమంత్రిత్వశాఖకు చెందిన ఇతర సీనియర్ అధికారులు ఈ వర్చువల్ సమావేశంలో పాల్గొన్నారు. కేంద్ర ఆరోగ్య కార్యదర్శితోపాటు నేషనల్ హెల్త్ మిషన్ డైరక్టర్లు, రాష్ట్రాలు, కేంద్రపాలిత ప్రాంతాలనుంచి ఇతర అధికారులు ఈ సమావేశంలో పాల్గొన్నారు.
ఆయుష్
ఆయుర్వేద దినోత్సవం-2022లో భాగంగా ఆయుర్వేదంపై
6 వారాల కార్యక్రమానికి అఖిలభారత ఆయుర్వేద ఇన్స్టిట్యూట్ శ్రీకారం
ఆయుర్వేద దినోత్సవం-2022 నేపథ్యంలో ఆయుష్ మంత్రిత్వ శాఖ పరిధిలోని అఖిలభారత ఆయుర్వేద వైద్య సంస్థ  ఇవాళ ప్రత్యేక కార్యక్రమాన్ని ప్రారంభించింది. ఈ ఏడాది ఆయుష్ మంత్రిత్వశాఖ నిర్దేశం మేరకు ఆయుర్వేద దినోత్సవం నిర్వహణ కోసం ‘ఏఐఐఏ’ మార్గదర్శక సంస్థగా ఎంపికైంది. ఈసారి ‘ప్రతి ఇంటా.. ప్రతి రోజూ ఆయుర్వేదం’ ఇతివృత్తంగా ఉత్సవాలను నిర్వహిస్తున్నారు. ఆయుర్వేద దినోత్సవాలకు నాందిగా 6 వారాల కార్యక్రమానికి ‘ఏఐఐఏ’ శ్రీకారం చుట్టింది.
ఈ సందర్భంగా ఆయుష్ శాఖ మంత్రి శ్రీ శరబానంద సోనావాల్, సహాయ మంత్రి డాక్టర్ ముంజపర మహేంద్రభాయ్ కాలూభాయ్, ఆ శాఖ కార్యదర్శి వైద్య రాజేష్ కొటేచా, ప్రత్యేక కార్యదర్శి శ్రీ పి.కె.పాథక్, ‘ఎన్సీఎస్ఐఎం’ చైర్మన్ వైద్య జయంత్ దేవ్పూజారి తదితరులు వర్చువల్ మాధ్యమం ద్వారా హాజరయ్యారు.
ఆయుష్ మంత్రిత్వ శాఖ ప్రతి సంవత్సరం ధన్వంతరి జయంతి నాడు ఆయుర్వేద దినోత్సవం నిర్వహిస్తుండగా ఈసారి ఇది అక్టోబర్ 23న వస్తుంది. కాగా, ఈ ఏడాది కేంద్ర ప్రభుత్వంలోని అన్ని మంత్రిత్వ శాఖలు, విభాగాలతో సంయుక్తం ఆయుష్ మంత్రిత్వ శాఖ వేడుకలు నిర్వహిస్తుంది. తద్వారా దేశంలోని ప్రతి వ్యక్తికీ సంప్రదాయ వైద్య విధానంపై అవగాహన కల్పించబడుడుతుంది.
ఈ సందర్భంగా శ్రీ సోనావాల్ మాట్లాడుతూ- “ప్రధానమంత్రి శ్రీ నరేంద్ర మోదీ దార్శనిక దృక్పథాన్ని ముందు తీసుకెళ్లడంలో ఈ ఆరువారాల కార్యక్రమం ఒక గొప్ప ప్రయత్నం. దేశంలోని ప్రతి పౌరుడికీ మనం చేరువ కాగలిగితేనే ఈ కార్యక్రమం విజయవంతం కాగలదు. కాబట్టి రాబోయే వారాల్లో ఆయుర్వేద సందేశం నలుమూలలకూ చేరేవిధంగా ప్రజలతో మమేకమై వారిని చైతన్యపరచడానికి మనం అన్ని స్థాయులలోనూ శాయశక్తులా కృషి చేద్దాం. ఈ మేరకు ‘సంపూర్ణ ఆరోగ్యానికి ఆయుర్వేదం’పై అవగాహన కల్పించాల్సిన అవసరాన్ని ‘ప్రతి ఇంటా.. ప్రతి రోజూ ఆయుర్వేదం’ నినాదం నొక్కి చెబుతోంది. మన దేశం ఆరోగ్యంగా-శక్తిమంతంగా రూపొందడానికి ఇది ఎంతగానో తోడ్పడుతుంది” అన్నారు.
డాక్టర్ మహేంద్రభాయ్ తన అభిప్రాయం వెల్లడిస్తూ- “ఇతర దేశాల సహకారంతో ప్రపంచవ్యాప్తంగా ప్రతి ఇంటిటీ ఆయుర్వేదాన్ని చేరువ చేయడం ద్వారా ‘ఆరోగ్యకర భారతదేశం నుంచి ఆరోగ్యకర ప్రపంచందాకా..’ అనే దృక్పథాన్ని సాకారం చేయడం లక్ష్యంగా ముందడుగు వేస్తున్నాం” అని వివరించారు. ఆరువారాల కార్యక్రమం, ఇందులోని కీలకాంశాల గురించి ‘ఏఐఐ’ డైరెక్టర్ ప్రొఫెసర్ తనూజా నేసరి వివరించారు. ఈ మేరకు మూడు ‘జె’లు... “జన సందేశం.. జన భాగస్వామ్యం, జన ఉద్యమం” లక్ష్యంగా కేంద్ర ప్రభుత్వంలోని వివిధ మంత్రిత్వ శాఖలు ఇందులో పాలుపంచుకుంటాయని వెల్లడించారు.